Nexia’ning ortidan urgan Damas yo‘l chetiga ag‘darilib ketgan. Foto: Videodan kadr Jizzax viloyatida sodir bo‘lgan yo‘l-transport hodisasida yo‘lovchi vafot etgan. Bu haqda viloyat IIB YHXB axborot xizmati xabar berdi. Hodisa 2023 yil 5 yanvar kuni 14:30 larda M-39 avtomobil yo‘lining G‘allaorol tumanidan o‘tgan qismida sodir bo‘lgan. Damas mashinasi o‘zidan oldinda, Termiz-Toshkent yo‘nalishida harakatlanib kelayotgan Nexia mashinasining ortidan urgan va yo‘l chetiga ag‘darilgan. Oqibatda, Damas yo‘lovchisi og‘ir tan jarohatlari olib, shifoxonada vafot etgan.